Bucureştenii sunt mai degrabă critici faţă de şeful statului şi de partidul său de provenienţă, PNL, la această oră, relevă un sondaj realizat de CURS (Centrul de Sociologie Urbană şi Regională) la comanda SAR (Societatea Academică din România) în perioada 9 – 18 martie 2016.

Astfel, doar 27.5 la sută aprobă felul în care preşedintele Iohannis conduce ţara, cu 38 la sută –majoritatea- fiind critici. 31 la sută spun că nu şi-au format o părere. Numai 12 la sută cred că după ultimele alegeri prezidenţiale în România a scăzut corupţia, faţă de 43 la sută care cred că a crescut şi 41 la sută care spun că a rămas la fel.

În acelaşi sondaj, PNL are doar 26 la sută din voturile bucureştenilor cu o preferinţă politică exprimată (67%), faţă de 35 la sută pentru PSD. Majoritatea celor intervievaţi (57 la sută) declară că stânga sau dreapta nu are importanţă pentru alegerea lor politică, cu doar 18 la sută declarându-se de dreapta şi 21 la sută de stânga. Dacă mâine ar avea loc alegeri, Uniunea Salvaţi Bucureştiul a lui Nicuşor Dan ar fi singura dintre partidele noi care ar intra în Consiliul General al Capitalei, cu 11 la sută din opţiunile exprimate de vot.

Volumul eşantionului a fost de 1090 de respondenţi. Universul de eşantionare a constat în populaţia adultă, neinstituţionalizată, în vârstă de 18 ani şi peste, din Municipiul Bucureşti.

Tipul de eşantion a fost unul stratificat, probabilist, cu selecţie aleatoare a secţiilor de votare, a gospodăriilor în cadrul secţiei de votare şi a respondenţilor în cadrul gospodăriilor. Marja maximă de eroare la nivelul întregului eşantion este de +/-3% la un nivel de încredere de 95%. Modul de intervievare a fost unul faţă-în-faţă, la domiciliul respondenţilor.

Performanța prezidențială- rata de aprobare

Dvs. aprobati sau nu felul in care presedintele Iohannis conduce tara? % Nu stiu/Nu răspund 3 Da, face o treabă bună 27.5 Nu, nu face o treabă bună 38 Nu am o părere formată 31.5 Total 100

(Formatul întrebării privind performanța prezidențială este standard, modelat după întrebarea barometru care se pune pentru performanța președinților SUA, Franța, etc, chiar dacă în România e rar folosită).

Orientarea ideologică

Dvs. va considerati mai apropiat de o ideologie (orientare) politică? % Nu stiu/Nu răspund 4 Stânga 21 Dreapta 18 Nici una/Nu are importanță/ Nu as putea să spun 57 Total 100

Percepția evoluției corupției

După părerea dvs, coruptia a crescut sau a scăzut in Romania in ultimul timp (după ultimele alegeri prezidentiale)? % Nu stiu/Nu răspund 4 A scăzut 12 A crescut 43 A rămas la fel 41 Total 100

Intenția de vot la partide în București

Daca mâine ar fi alegeri pentru Consiliul General al Municipiului Bucuresti, lista cărui partid aţi vota-o? Dintre cei cu opțiune definită PSD 35.1 PNL 26.1 UNPR 1.3 MP 5.8 USB 11.0 ALDE 10.1 M10 3.8 PRM 1.0 Altul 5.8 Total 100

Descarcă aici știrea în format pdf.